Document ID: 32008R0565

NARIADENIE KOMISIE (ES) č. 565/2008
z 18. júna 2008,
ktorým sa mení a dopĺňa nariadenie (ES) č. 1881/2006, ktorým sa ustanovujú maximálne hodnoty obsahu niektorých kontaminantov v potravinách, pokiaľ ide o stanovenie maximálnej hodnoty pre dioxíny a PCB v rybej pečeni
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
keďže:
(1)
V nariadení Komisie (ES) č. 1881/2006 (2) sa ustanovujú maximálne hodnoty určitých kontaminantov v potravinách.
(2)
Maximálne hodnoty by mali byť stanovené na prísnej úrovni, ktorá je dosiahnuteľná dodržiavaním osvedčených postupov a zohľadňovaním rizika súvisiaceho so spotrebou potravín.
(3)
V konzervách s rybou pečeňou boli v Systéme rýchleho varovania pre potraviny a krmivá (RASFF) od roku 2006 zaznamenané veľmi vysoké hodnoty dioxínov a dioxínom príbuzných PCB. Pre rybiu pečeň a výrobky z nej spracované neboli stanovené maximálne hodnoty. V snahe chrániť verejné zdravie príslušné orgány zakázali uvádzať tieto výrobky na trh, pretože boli považované za nebezpečné.
(4)
Je vhodné ustanoviť na úrovni Spoločenstva maximálne hodnoty pre sumu dioxínov a dioxínom príbuzných PCB v rybej pečeni a vo výrobkoch z nej spracovaných s cieľom chrániť verejné zdravie a zabezpečiť jednotný prístup v rámci vnútorného trhu.
(5)
S ohľadom na špecifickosť výroby konzerv s rybou pečeňou by sa maximálne hodnoty pre čerstvú rybiu pečeň mali uplatňovať aj na spracovanú rybiu pečeň.
(6)
Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
1. Do oddielu 5 (Dioxíny a PCB) prílohy k nariadeniu (ES) č. 1881/2006 sa dopĺňa tento bod:
Maximálne hodnoty obsahu
Suma dioxínov
(WHO-PCDD/F-TEQ)
Suma dioxínov a PCB podobných dioxínom (WHO-PCDD/F-PCB-TEQ)
„5.11
Rybia pečeň a výrobky z nej získané okrem olejov z morských rýb uvedených v bode 5.10
-
25,0 pg/g čerstvej hmotnosti (32) (3)
2. Poznámka pod čiarou 34 v prílohe k nariadeniu (ES) č. 1881/2006 sa nahrádza takto:
„(34)
Potraviny uvedené v tejto kategórii definované v kategóriách a), b), c), e) a f) zoznamu v článku 1 nariadenia (ES) č. 104/2000, s výnimkou rybej pečene uvedenej v bode 5.11.“
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. júla 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. júna 2008

Labels: 0
3
17
20